Mount Egerton, Victoria

Baile beag de chuid Victoria san Astráil is ea Mount Egerton. Tá sé le fáil i Sír Moorabool, seacht gciliméadar is nócha siar ó thuaidh ó Mhelbourne, príomhchathair an Stáit. Seanbhaile mianadóireachta é, agus de réir dhaonáireamh Astrálach na bliana 2006 bhí 215 duine ina gcónaí ann. Ba de shliocht Bundúchasach 1.9% díobh.http://www.censusdata.abs.gov.au/ABSNavigation/prenav/LocationSearch?collection=Census&period=2006&areacode=UCL235580&producttype=QuickStats&breadcrumb=PL&action=401 Daonáireamh 2006: Mount Egerton. 

Tá talamh cothrom ar thaobh amháin de Mount Egerton agus talamh crochta ar an taobh eile. Tá cuid mhaith foraoise timpeall na háite fós.http://www.maplandia.com/australia/victoria/moorabool/mount-egerton/ Tá léarscáil aerga de Mount Egerton le fáil anseo.

 Stair 

Bhíodh na Wathaurong, pobal Bundúchasach, ina gcónaí anseo, agus lonnaigh Eorpagh san áit nuair a thángthas ar ór sa bhliain 1853 ag an All Nations Gully.http://www.mtegerton.com/  Welcome to MtEgerton.com. Lean an mhianadóireacht tar éis an chéad ruathar agus ór á bhaint as síog ghrianchloiche le mionán. Tá an gléasra meilte agus roinnt iarsmaí eile le feiceáil fós. Thit an seanmhianach ar a chéile i bhfichidí an fichiú haois agus tá log mór le feiceáil ann. 

D’oscail Oifig an Phoist ar 1 Feabhra 1856 agus dhún sa bhliain 1993.https://www.premierpostal.com/cgi-bin/wsProd.sh/Viewpocdwrapper.p?SortBy=VIC&country= Bhí banc ann freisin agus robáil Captain Moonlite, ceithearnach coille iomráiteach, é sa bhliain 1869, coir a chuir tús lena shlí bheatha mar bhithiúnach. 

Bhíodh séipéal beag adhmaid ann do Chaitlicigh agus é in úsáid anuas go dtí an chuid dheireanach den fichiú haois. 

D’oscail an bhunscoil ar 6 Samhain 1877 agus tá sí ar oscailt i gcónaí.http://www.mtegerton.com/cb_pages/resource_school.php  Mt Egerton Primary School

Tá seanreilig ann, cé gur beag ainm Éireannach atá le feiceáil ar na leaca uaighe.

 Tagairtí 

 Féach freisin 

Baxter, James G.: Mount of Gold. Mount Egerton Primary School 1977.

Toohey, Jack: On the Eastern Fringe: Recollections and Stories on the Settlement and Farming Histories in the Bungaree, Wallace, Bolwarrah and Gordon Districts. Ballarat 2005. 

Catagóir:Bailte i Victoria